CELEX: E2016P0003
Language: et
Date: 2016-02-19 00:00:00
Title: EFTA kohtult nõuandva arvamuse saamise taotlus, mille Norges Høyesterett esitas 19. veebruaril 2016 seoses kohtuasjaga Ski Taxi SA, Follo Taxi SA og Ski Follo Taxidrift AS vs. staten v/Konkurransetilsynet (kohtuasi E-3/16)

26.1.2017   
            
            
               ET
            
            
               Euroopa Liidu Teataja
            
            
               C 26/16
            
         EFTA kohtult nõuandva arvamuse saamise taotlus, mille Norges Høyesterett esitas 19. veebruaril 2016 seoses kohtuasjaga Ski Taxi SA, Follo Taxi SA og Ski Follo Taxidrift AS vs. staten v/Konkurransetilsynet
   (kohtuasi E-3/16)
   (2017/C 26/07)
   Norges Høyesterett (Norra Ülemkohus) esitas 19. veebruaril 2016 EFTA kohtule taotluse (taotlus saabus kohtukantseleisse 24. veebruaril 2016) kohtuasjas Ski Taxi SA, Follo Taxi SA og Ski Follo Taxidrift AS vs. staten v/Konkurransetilsynet nõuandva arvamuse saamiseks järgmistes küsimustes:
   
               1.
            
            
               Millist õiguslikku kriteeriumit kasutatakse, et selgitada välja, kas ettevõtjate vahelisel lepingul on EMP lepingu artikli 53 tähenduses konkurentsi piirav eesmärk?
               
                           a)
                        
                        
                           Kas selleks, et teataval käitumisel on EMP lepingu artikli 53 tähenduses konkurentsi piirav eesmärk, piisab oletusest, et koostöö võib konkurentsi piirata?
                        
                     
         
               2.
            
            
               Millist õiguslikku tähendust omab asjaolu, et selline koostöö leidis aset avalikult hankeasutuse teadmisel, kui uuritakse, kas teataval käitumisel on konkurentsi piirav eesmärk?
            
         
               3.
            
            
               Millist õiguslikku kriteeriumi tuleb eelkõige rõhutada, kui uuritakse, kas koostööl, mille raames kaks konkureerivat äriühingut esitavad ühisettevõtte kaudu ühispakkumuse, mille raames kaks äriühingut on ühisettevõtte alltöövõtjad, on konkurentsi piirav eesmärk?